ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அமைச்சர் ஜிதேந்தர் சிங்கை ராணுவ தலைமை மருத்துவர் சந்திப்பு
ராணுவத் தலைமை மருத்துவர் லெப்டினன்ட் ஜெனரல் பிபின் பூரி மத்திய வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித் துறை இணையமைச்சர் டாக்டர் ஜிதேந்திர சிங்கை இன்று தில்லியில் சந்தித்து சுகாதாரம், நல்வாழ்வு சேவைகள் குறித்து விவாதித்தார்.
மத்திய பணியாளர் நல அமைச்சகத்தின் கீழ் பொது நிர்வாகத்தில் மேம்பட்ட தொழில்முறை நிபுணர்களுக்கான திட்டம் குறித்து அமைச்சருடன் பூரி விவாதித்தார். இந்தத் திட்டம் ராணுவ அதிகாரிகளுக்காக மத்திய பணியாளர் நல அமைச்சகத்தின் சார்பில் நடத்தப்படுகிறது.
ராணுவ மருத்துவர்களின் ஓய்வுபெறும் வயதை இதர பொது மருத்துவர்களுக்கு இணையாக 65 வயதாக உயர்த்தப்படுவது குறித்து தனது கருத்தை தலைமை ராணுவ மருத்துவர் அமைச்சருடன் பகிர்ந்து கொண்டார்.
சட்டம் மற்றும் நீதித்துறை அமைச்சகம்
சட்ட விவகாரங்கள் துறையின் 2022-ம் ஆண்டின் செயல்பாடுகள் பற்றிய கண்ணோட்டம்
அகில இந்திய சட்ட அமைச்சர்கள் மற்றும் சட்டச் செயலர்களின் மாநாடு, இந்திய சட்ட அமைப்பைப் பற்றிய பல்வேறு பிரச்சனைகளைப் பற்றி விவாதிக்க நாட்டின் கொள்கை வகுப்பாளர்களுக்கு ஒரு பொதுவான மன்றத்தை வழங்கும் நோக்கத்துடன் கடந்த நவம்பர் 7 அன்று நடைபெற்றது.
சட்ட விவகாரத் துறையின் முதன்மைப் பணியானது, மத்திய அரசின் பரிந்துரைக்கும் அமைச்சகம்/துறைக்கு சட்ட ஆலோசகர் என்ற தகுதியில் ஆலோசனை வழங்குவதாகும். இந்த ஆண்டு துறையின் சட்ட ஆலோசனைக்காக பல்வேறு அமைச்சகங்கள்/ துறைகளிலிருந்து 5417 குறிப்புகளைப் பெற்றுள்ளது.
மத்திய ஏஜென்சி பிரிவு  - மத்திய அரசின் அனைத்து அமைச்சகங்கள்/துறைகள், தேசிய தலைநகர் பிரதேசம், யூனியன் பிரதேசங்கள், இந்தியக் கட்டுப்பாட்டாளர் & ஆடிட்டர் ஜெனரல் அலுவலகம் ஆகியவற்றின் சார்பாக உச்ச நீதிமன்றத்தில் மத்திய முகமைப் பிரிவு வழக்குகளை நடத்துகிறது. இந்த ஆண்டு மொத்தம் 92936 வழக்குகள் தாக்கல் செய்யப்பட்டு அதில் 75449 வழக்குகள் தீர்க்கப்பட்டு 17436 வழக்குகள் தீர்ப்புக்காக நிலுவையில் உள்ளன.
மத்தியஸ்த மசோதா, 2021 ஐ நிறைவேற்றுவதற்கு நடவடிக்கைகள் எடுக்கப்பட்டு வருகின்றன.
வணிக நீதிமன்றங்கள் சட்டம், 2015, வணிக நீதிமன்றங்கள், வணிக மேல்முறையீட்டு நீதிமன்றங்கள், வணிகப் பிரிவு மற்றும் உயர் நீதிமன்றங்களில் உள்ள வணிக மேல்முறையீட்டுப் பிரிவு ஆகியவை குறிப்பிட்ட மதிப்புள்ள வணிக தகராறுகள் மற்றும் அதனுடன் தொடர்புடைய அல்லது தற்செயலான விஷயங்களை தீர்ப்பதற்கு வழங்குகிறது.
ஜம்மு மற்றும் ஸ்ரீநகரில் உள்ள கூடுதல் மாவட்ட நீதிபதிகளின் நீதிமன்றங்கள் முறையே ஜம்மு மற்றும் ஸ்ரீநகருக்கான வணிக நீதிமன்றங்களாக நியமிக்கப்பட்டுள்ளன.
சட்டக் கல்வி தொடர்பாக 30.04.2022 அன்று முதலமைச்சர் மற்றும் உயர்நீதிமன்ற தலைமை நீதிபதிகளின் கூட்டு மாநாடு நடைபெற்றது. இந்த மாநாட்டில், நீதி அமைப்பில் தாமதத்தை குறைக்கவும்,நீதித்துறையில் தொழில்நுட்பத்தைப் பயன்படுத்துதல்,சட்டப் பல்கலைக்கழகத்தில் பிளாக்செயின்கள், ரோபோடிக்ஸ், செயற்கை நுண்ணறிவு, மின்னணு கண்டுபிடிப்பு, இணைய பாதுகாப்பு மற்றும் உயிரியல் நெறிமுறைகள் போன்ற தொழில்நுட்ப கருவிகளின் பயன்பாடு,சட்டங்களை எளிமைப்படுத்துதல்,உள்ளூர் மொழிகளின் பயன்பாடு,காலாவதியான மற்றும் பழமையான சட்டங்களை ரத்து செய்தல்,சிறிய குற்றங்களுக்காக சிறையில் இருக்கும் விசாரணைக் கைதிகளின் விடுதலை, சர்ச்சைகளைத் தீர்ப்பதற்கான மத்தியஸ்தம் ஆகியவை பற்றி பிரதமர் உரையாற்றினார்.
வருமான வரி மேல்முறையீட்டு தீர்ப்பாயம் - 2022 ஆம் ஆண்டில், தீர்ப்பாயம் மொத்தம் 36368 மேல்முறையீடுகளை தள்ளுபடி செய்தது மற்றும் 39107 தீர்ப்புக்காக நிலுவையில் உள்ளன.
தமிழ்நாடு டாக்டர் அம்பேத்கர் சட்டப் பல்கலைக்கழகம் ஏற்பாடு செய்த 12வது ஆண்டு பட்டமளிப்பு விழாவில் மத்திய சட்டம் மற்றும் நீதித்துறை அமைச்சர் திரு கிரண் ரிஜிஜூ உரை நிகழ்த்தினார். டாக்டர் அம்பேத்கரின் தொலைநோக்கு பார்வையே அரசியலமைப்பின் கொள்கைகள் காலத்தின் சோதனையாக நிற்பதற்குக் காரணம் என்றும், வழக்கற்றுப் போன சட்டங்களை மறுஆய்வு செய்தல், நீதியை எளிதாக்குவதற்கு உள்ளூர் மொழியை சட்ட அமைப்பில் இணைத்தல் போன்ற பல்வேறு முயற்சிகளை அரசு எவ்வாறு மேற்கொண்டு வருகிறது என்பதை அவர் எடுத்துரைத்தார்.
பிரதமர் அலுவலகம்
நடிகர் விக்ரம் கோகலே மறைவுக்கு பிரதமர் இரங்கல்
நடிகர் விக்ரம் கோகலே மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
டிவிட்டரில் பிரதமர் கூறியிருப்பதாவது:
“விக்ரம் கோகலே அவர்கள் படைப்பாற்றல் கொண்ட பன்முக நடிகர். அவரது நீண்ட கால நடிப்பு பயணத்தில் அவர் நடித்த பல சுவாரஸ்யமான பாத்திரங்களுக்காக அவர் நினைவுகூரப்படுவார். அவரது மறைவு வருத்தம் அளிக்கிறது. அவரது குடும்பத்தினருக்கும், நண்பர்களுக்கும், ரசிகர்களுக்கும் இரங்கல்கள். ஓம் சாந்தி.”
விவசாயத்துறை அமைச்சகம்
உலக அளவில் மீன் உற்பத்தியில் இந்தியா இரண்டாவது மிகப் பெரிய நாடாக மாறியுள்ளது : திரு. ராதாமோகன் சிங்
2016-17-ல் நாட்டின் மொத்த மீன் உற்பத்தி 11.41 மில்லியன் டன்கள் அளவை எட்டியுள்ளது: திரு. சிங்
E.E.E.-யில் முன்னர் அமல் செய்யப்பட்ட ``அனுமதிக் கடிதம்'' அல்லது ``L.O.P'' 2017 ஜனவரியில் இருந்து நிறுத்தப்பட்டுவிட்டது என்று மத்திய வேளாண்மை மற்றும் விவசாயிகள் நலத் துறை அமைச்சர் திரு. ராதாமோகன் சிங் தெரிவித்துள்ளார். அத்துடன் EEZ பகுதியில் 12 கடல் மைல்களுக்கு அப்பால் பாரம்பரிய மீனவர்களின் நலன்களைப் பாதுகப்பதற்கு குறிப்பிட்ட முடிவுகள் எடுக்கப்பட்டுள்ளன. பருவமழைக் காலங்களில் EEZ பகுதியில் அமல் செய்யப்படும் மீன்பிடி தடைக் காலத்தில் இருந்து பாரம்பரிய மீனவர்களுக்கு விலக்கு அளிப்பது; மீன்பிடி தொழிலுக்கு LED விளக்குகள் / இதர செயற்கை விளக்குகளைப் பயன்படுத்துதல், அண்மையில் 2017 நவம்பர் 10-ல் இருந்து bull trailing அல்லது pair trailing முழுமையாக தடை செய்யப்படுதல் போன்றவை உள்ளிட்ட நடவடிக்கைகளை மத்திய அரசு அமல் செய்கிறது. அனைத்து கடலோர மாநில அரசுகளின் ஒப்புதலுடன், மீன்பிடி தடைக்காலம் 47 நாட்களில் இருந்து 61 நாட்களாக உயர்த்தப் பட்டுள்ளது.
நாட்டில் மீன்வளத் துறையின் ஒருங்கிணைந்த வளர்ச்சிக்காக ரூ.300 கோடி திட்ட மதிப்பீட்டில் `நீலப் புரட்சி' திட்டம் தொடங்கப்பட்டிருப்பதாகவும் திரு. சிங் தெரிவித்தார். இதன்விளைவாக கடந்த மூன்று ஆண்டுகளுடன் ஒப்பிடும்போது, ஒட்டுமொத்த மீன் உற்பத்தி 18.86% அதிகரித்துள்ளது. உள்நாட்டு மீன் உற்பத்தி 26%-க்கும் அதிகமாக அதிகரித்துள்ளது. அனைத்து வகையான மீன்வளங்களின்  அளவை ஒன்றாக சேர்த்தால், நாட்டின் மொத்த மீன் உற்பத்தி 2016 - 17ல் 11.41 மில்லியன் டன்களை எட்டியுள்ளது. நாட்டில் சுமார் 1.5 கோடி பேர் தங்கள் வாழ்க்கைக்காக மீன்வள தொழிலைச் சார்ந்திருக்கிறார்கள் என்று திரு. சிங் கூறினார். புதுடெல்லியில் புசா சாலையில் உள்ள தேசிய வேளாண்மை அறிவியல் மைய  வளாகத்தில் நடைபெற்ற ``உலக மீன்வள நாள் '' நிகழ்ச்சியில் பேசிய போது மத்திய வேளாண்மைத் துறை அமைச்சர் இந்தத் தகவல்களைத் தெரிவித்தார்.
தொழிலாளர் மற்றும் வேலைவாய்ப்பு அமைச்சகம்
ஜோத்பூரில் முதலாவது ஜி20 வேலைவாய்ப்புப் பணிக்குழுக் கூட்டத்தில் மத்திய அமைச்சர் திரு கஜேந்திர சிங் ஷெகாவத் உரை
ஜோத்பூரில் முதலாவது ஜி20 வேலைவாய்ப்புப் பணிக்குழுக் கூட்டம் நடைபெற்றது. இதில் உரையாற்றிய மத்திய நீர்வளத்துறை அமைச்சர் அமைச்சர் திரு கஜேந்திர சிங் ஷெகாவத், இந்த ஆலோசனைக் கூட்டம் அனைவருக்குமான வளர்ச்சியை உள்ளடக்கிய கண்ணியமான வேலைவாய்ப்பை உருவாக்குவது குறித்த சர்வதேச சமுதாயத்தின் முனைப்பான நடவடிக்கைகளை ஆலோசிப்பதாக அமைய வேண்டும் எனக் கேட்டுக் கொண்டார்.
இந்தக் கூட்டத்தை ஜோத்பூரில் நடத்த ஏற்பாடு செய்த மத்திய தொழிலாளர் மற்றும் வேலைவாய்ப்புத் துறை அமைச்சர் திரு பூபேந்திர யாதவுக்கு நன்றி தெரிவிப்பதாக கூறினார். உலக நாடுகளில் தற்போது நிலவும் வேலைவாய்ப்பின்மையை முடிவுக்கு கொண்டுவர கவனம் செலுத்த வேண்டியது அவசியம் என்றும், அதற்கு இந்த ஜி20 கூட்டம் உதவும் என்றும் குறிப்பிட்டார்.
உலகின் இரண்டாவது முன்னணி நாடான இந்தியா, எதிர்காலத்தில் வேலைவாய்ப்பை உருவாக்குவதன் மூலம் வளர்ச்சியை உறுதிப்படுத்த முடியும் என்று தாம் நம்புவதாக கூறினார்.
உலக நாடுகள் தற்போது சந்தித்து வரும் வேலைவாய்ப்பின்மை மற்றும் சமூக பாதுகாப்பின்மைக்கு கொரோனா பெருந்தொற்றே காரணம் என்று குறிப்பிட்ட ஷெகாவத், உலக நாடுகள் பலவற்றின் பொருளாதாரம் மந்த நிலைக்கு தள்ளப்பட்டு இருப்பதாகவும் கவலை தெரிவித்தார்.
ஏராளமான மக்கள் ஏழ்மை நிலைக்கு தள்ளப்பட்டதை சுட்டிக்காட்டிய அவர், வேலைவாய்ப்பை அதிகரிப்பதுடன் சமூகப் பாதுகாப்பை உறுதி செய்வதில் உள்ள சவால்களை முறியடிப்பதற்கு உலக நாடுகள் ஒருங்கிணைந்து தீர்வு காண வேண்டும் என வலியுறுத்தினார். கொரோனா பெருந்தொற்றுக் காலத்தில் மத்திய அரசு மேற்கொண்ட சில முனைப்பான நடவடிக்கைகள் மக்களின் வாழ்வாதாரத்தை பாதுகாக்க உதவியதாகவும், பெருமிதம் தெரிவித்தார்.
குறிப்பாக, 80 கோடி மக்களுக்கு இன்று வரை இலவச உணவுதானியங்கள் விநியோகம், உலகின் மிகப்பெரிய சுகாதார காப்பீடுத் திட்டம் உள்ளிட்ட மத்திய அரசின் பல திட்டங்களை அமைச்சர் பட்டியலிட்டார். வேலைவாய்ப்பு இன்மையை முடிவுக்கு கொண்டு வரும் வகையில், ஆத்ம நிர்பர் பாரத் ரோஸ்கார் யோஜனா மூலம் மாபெரும் வேலைவாய்ப்பு முகாம்கள் நடத்தப்பட்டதையும் அமைச்சர் எடுத்துரைத்தார்.
இதேபோல், அமைப்பு சாரா தொழிலாளர்களுக்கு மத்திய அரசின் பங்களிப்புடன் பிரதமரின் ஷ்ரம் யோகி மந்தன் யோஜனா மூலம் முதியோர் ஓய்வூதியம் வழங்கும் திட்டம் அறிமுகப்படுத்தப்பட்டு இருப்பதையும், இதற்காக இ-ஷ்ரம் இணைய தளம் உருவாக்கப்பட்டு இருப்பதாகவும், அதில் இதுவரை 29 கோடி அமைப்பு சாரா தொழிலாளர்கள் தங்கள் பெயரை பதிவு செய்திருப்பதாகவும் அமைச்சர் கஜேந்திர சிங் ஷெகாவத் தெரிவித்தார்.
------
AP/ES/PK/RJ
(Visitor Counter : 137
தேர்தல் ஆணையம்
ஜம்மு காஷ்மிர் யூனியன் பிரதேசத்தில் தொகுதி மறுசீரமைப்பு குறித்து கருத்துகளை பெறுவதற்கான கூட்டத்தை மறுசீரமைப்பு குழு நடத்தியது
ஓய்வு பெற்ற நீதிபதி ரஞ்னா பிரகாஷ் தேசாய் தலைமையில், திரு சுஷில் சந்திரா  மற்றும் திரு கே கே சர்மா  ஆகியோரை அலுவல் சாரா உறுப்பினர்களாகக் கொண்ட மறுசீரமைப்பு குழு, ஜம்மு காஷ்மிர் யூனியன் பிரதேசத்தில் தொகுதி மறுசீரமைப்பு குறித்து கருத்துகளை பெறுவதற்காக அதன் இணை உறுப்பினர்களுடனான கூட்டத்தை புதுதில்லியில் நடத்தியது
இணை அமைச்சர் மற்றும் நாடாளுமன்ற உறுப்பினர் டாக்டர் ஜிதேந்திர சிங் மற்றும் நாடாளுமன்ற உறுப்பினர் திரு ஜுகல் கிஷோர் சர்மா ஆகிய இணை உறுப்பினர்களை குழுவின் தலைவர், நீதிபதி தேசாய் வரவேற்றார்.
டாக்டர் ஃபரூக் அப்துல்லா, திரு முகமது அக்பர் லோன், திரு ஹஸ்னாயின் மசூதி, திரு ஜுகல் கிஷோர் சர்மா மற்றும் டாக்டர் ஜிதேந்திர சிங் ஆகியோருக்கு இக்கூட்டத்தை குறித்த தகவலை 2021 பிப்ரவரி 5 அன்றே எழுத்து மூலம் ஆணையம் தெரிவித்த நிலையில், இருவர் மட்டுமே இன்றைய கூட்டத்தில் கலந்து கொண்டனர்.
ஜம்மு காஷ்மீர் மறுசீரமைப்பு சட்டம், 2019 மற்றும் மறுவரையறை சட்டம், 2002 ஆகியவற்றின் அடிப்படையிலான மறுசீரமைப்பு குறித்து விரிவான முறையில் உறுப்பினர்களிடம் எடுத்துரைக்கப்பட்டது.
உறுப்பினர்களின் மேலான கருத்துகளை வரவேற்ற தேர்தல் ஆணையர் திரு சுஷில் சந்திரா, அவர்களது ஆலோசனைகள் மற்றும் கருத்துகள் குறித்து ஆணையத்தின் திருப்தியை தெரிவித்தார். வரும் நாட்களில் மேலும் ஆலோசனைகளை வழங்குவதாக உறுப்பினர்கள் தெரிவித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699087(Visitor Counter : 216
வணிகம் மற்றும் தொழில்துறை அமைச்சகம்
இந்தியாவின் கடல் உணவு ஏற்றுமதி 2022-23-ம் நிதியாண்டில் இதுவரை இல்லாத அளவாக அதிகரித்துள்ளது; 2021-22-ம் நிதியாண்டை விட எண்ணிக்கை அளவில் 26.73 சதவீதமும், பணமதிப்பில் 4.31 சதவீதமும் அதிகரித்துள்ளது
இந்தியாவின் கடல் உணவு ஏற்றுமதி 2022-23-ம் நிதியாண்டில் இதுவரை இல்லாத அளவாக அதிகரித்துள்ளது. 2021-22-ம் நிதியாண்டை விட, எண்ணிக்கை அளவில் 26.73 சதவீதமும், பணமதிப்பில் 4.31 சதவீதமும் அதிகரித்துள்ளது.
பல்வேறு சவால்களுக்கிடையே இந்தியா 2022-23-ம் நிதியாண்டில் ரூ.63,969.14 கோடி மதிப்பில் 17,35,286 கோடி மெட்ரிக் டன் அளவுக்கு கடல் உணவுகள் ஏற்றுமதி செய்துள்ளது. இதில் பெருமளவு அமெரிக்கா போன்ற பெரும் சந்தை நாடுகளுக்கு ஏற்றுமதியாகியுள்ளது.
2021-22ம் நிதியாண்டில் ரூ.57,586.48 கோடி மதிப்பில் 13,69,264 மெட்ரிக் டன் அளவுக்கு கடல் உணவுகளை இந்தியா ஏற்றுமதி செய்துள்ளது.
இந்தியாவில் இருந்து கடல் உணவுகளை பெருமளவு இறக்குமதி செய்யும் நாடாக அமெரிக்கா உள்ள நிலையில், அதைத் தொடர்ந்து சீனா, ஐரோப்பிய யூனியன், தென்கிழக்கு ஆசியா, ஜப்பான், மத்திய கிழக்கு நாடுகள் இறக்குமதி செய்கின்றன.
கடல் உணவுகள் ஏற்றுமதியில், உறைய வைக்கப்பட்ட இறால் முதலிடம் வகிக்கிறது. 2022-23ம் நிதியாண்டில் 7,11,099 மெட்ரிக் டன் அளவிற்கு இவை ஏற்றுமதி செய்யப்பட்டன. அதிகபட்சமாக அமெரிக்காவுக்கு 2,75,662 மெட்ரிக் டன் அளவுக்கு உறைய வைக்கப்பட்ட இறால் ஏற்றுமதி செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932317
நிலக்கரி அமைச்சகம்
நிலக்கரித் துறையில் புத்தாக்கத்தை ஊக்குவிக்க ஹேக்கத்தான்
நிலக்கரி அமைச்சகத்தின் வழிகாட்டுதலின்படி, நிலக்கரி மற்றும் பழுப்பு நிலக்கரித் துறையில் ‘ மேக் இன் இந்தியா’ முன்முயற்சிகளை ஊக்குவிப்பதற்காக ஸ்டார்ட் அப்கள், ஆராய்ச்சி நிறுவனங்கள், கல்வி நிறுவனங்களை ஊக்குவிப்பதற்காக, மத்திய கனிம திட்டமிடுதல் மற்றும் வடிவமைப்பு நிறுவனம் , ஆராய்ச்சி மற்றும் மேம்பாடு குறித்த ஹேக்கத்தான் நடத்தியது.
ஹேக்கத்தான் நோக்கத்திற்காக ஒரு மைக்ரோசைட் உருவாக்கப்பட்டு, நிலக்கரி அமைச்சகம், கோல் இந்தியா நிறுவனம் வலைத்தளங்களில் காட்சிப்படுத்தப்பட்டுள்ளது. முன்மொழிவு சமர்ப்பிப்பு 12.06.2023 அன்று தொடங்கி 12.08.2023 அன்று முடிவடைந்தது. இந்த ஹேக்கத்தானுக்கு விஞ்ஞானிகள், ஆராய்ச்சியாளர்கள், ஆசிரியர்கள் மற்றும் மாணவர்களிடமிருந்து பெரும் வரவேற்பு கிடைத்தது.
ஒட்டுமொத்தமாக, மதிப்பீடு மற்றும் தேர்வு அளவுகோல்களின்படி, 34 முன்மொழிவுகள் பெறப்பட்டன. பங்கேற்பாளர்கள் ஆகஸ்ட் 2023 கடைசி வாரத்தில் ஐஐடி காராப்பூர், ஐஐடி-ஐஎஸ்எம் தன்பாத், ஐஐடி-பிஹெச்யூ வாரணாசி, ஐஐஐடி ராஞ்சி, எஸ்சிசிஎல் கோத்தகுடம், சிஎம்பிடிடிஐ, சிசிஎல், என்சிஎல் மற்றும் சிஐஎல் ஆகியவற்றின் பேராசிரியர்கள் / பாட வல்லுநர்களைக் கொண்ட புகழ்பெற்ற நீதிபதிகள் முன் ஆன்லைனில் விளக்கக்காட்சியை வழங்க வேண்டும்.
நடுவர்கள் ஒவ்வொரு பிரச்சினை அறிக்கைக்கும் முதல் 3 முன்மொழிவுகளைத் தேர்ந்தெடுத்து, தேர்ந்தெடுக்கப்பட்ட பங்கேற்பாளர்கள் 15.09.2023 அன்று ராஞ்சியில் உள்ள சி.எம்.பி.டி.ஐ.யில் நேரில் கௌரவிக்கப்படுவார்கள்.
நிலக்கரித் துறையில் ஸ்டார்ட் அப் திறமைகளை ஊக்குவிப்பதிலும், புதிய கண்டுபிடிப்புகளை ஊக்குவிப்பதிலும் நிலக்கரி அமைச்சகம் உறுதியாக உள்ளது. வெற்றிகரமான ஹேக்கத்தான் நிகழ்வு ஒத்துழைப்பு மற்றும் தொழில்நுட்ப முன்னேற்றங்கள் மூலம் தொழில்துறையின் வளர்ச்சிக்கான திறனுக்கு ஒரு சான்றாகும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
துப்புரவுப் பணியாளர் பாதுகாப்புச் சவாலில் 246 நகரங்கள் பங்கேற்கின்றன, தமிழகம் உள்ளிட்ட மாநிலங்களில் பயிற்சிகள்
'உலக கழிப்பறை தின' கொண்டாட்டங்களின் ஒரு பகுதியாக, 2021 நவம்பர் 14 முதல் 20 வரை துப்புரவுப் பணியாளர் பாதுகாப்புச் சவால் குறித்த ஒரு வார கால விழிப்புணர்வுப் பிரச்சாரத்தை வீட்டுவசதி மற்றும் நகர்ப்புற மேம்பாட்டு அமைச்சகம் நடத்துகிறது.
மாநிலங்கள், நகரங்கள், நகர்ப்புற உள்ளாட்சி அமைப்புகள் மற்றும் கன்டோன்மென்ட் வாரியங்களின் பங்கு மற்றும் முயற்சிகளை அங்கீகரிக்கும் விருது வழங்கும் விழா மற்றும் குப்பையில்லா நட்சத்திர சான்றிதழ் வழங்கும் நிகழ்வு நவம்பர் 20, 2021 அன்று நடைபெறுகிறது.
நாடு முழுவதும் நடத்தப்படும் துப்புரவுப் பணியாளர் பாதுகாப்புச் சவாலில் மொத்தம் 246 நகரங்கள் பங்கேற்கின்றன. ஆபத்துகளில்' இருந்து துப்புரவுத் தொழிலாளர்களைக் காத்து இறப்புகளைத் தடுப்பதற்காக, கழிவுநீர் மற்றும் செப்டிக் டேங்க்குகளைச் சுத்தம் செய்யும் நடவடிக்கைகளை இயந்திரமயமாக்குவதை ஊக்குவிப்பதை இந்தச் சவால் முக்கிய நோக்கமாகக் கொண்டுள்ளது. மொத்தம் ரூ 52.5 கோடி பரிசுத்தொகை வெல்லப்படவுள்ளது.
ஆந்திரப் பிரதேசம், பீகார், சத்தீஸ்கர், ஹரியானா, ஜார்க்கண்ட், மத்தியப் பிரதேசம், மகாராஷ்டிரா, பஞ்சாப், தமிழ்நாடு மற்றும் உத்தரப் பிரதேசம் உள்ளிட்ட மாநிலங்களில் உள்ள 115 நகரங்களில் சமூக நீதி மற்றும் அதிகாரமளித்தல் அமைச்சகத்தின் ஆதரவோடு துப்புரவுப் பணியாளர்களுக்கானத் திறன் மேம்பாட்டுப் பயிற்சிகள் என் எஸ் கே எஃப் டி சி மூலம் நடத்தப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1771484
குடியரசுத் தலைவர் செயலகம்
குடியரசுத்தலைவர் மாளிகையின் செய்திக் குறிப்பு
உத்தரப்பிரதேச மாநிலத்தின் ஆளுநராக உள்ள திருமதி ஆனந்திபென் படேலை, மத்தியப்பிரதேச ஆளுநராக குடியரசுத் தலைவர் நியமித்துள்ளார். அவர், உத்தரப்பிரதேச மாநிலத்தின் ஆளுநர் பொறுப்புடன், கூடுதலாக மத்தியப்பிரதேச ஆளுநர் பொறுப்பையும் கவனிப்பார். மத்தியப்பிரதேச ஆளுநரான திரு லால் ஜி தண்டன் விடுப்பில் சென்றுள்ளதையடுத்து, அவரது விடுப்புக் காலத்தில் திருமதி ஆனந்திபென் படேல் கூடுதல் பொறுப்பேற்றுள்ளார்.
பாதுகாப்பு அமைச்சகம்
கடற்படைத் தளபதிகளின் மாநாடு 2020 முன்னோட்டம்
கடற்படைத் தளபதிகள் மாநாடு 2020 புதுதில்லியில் 19 ஆகஸ்ட் 2020 முதல் 21 ஆகஸ்ட் 2020 வரை நடைபெற உள்ளது. இந்த மாநாடு கடற்படைத் தளபதிகளுக்கிடையேயான உச்சநிலை கலந்துரையாடும் நிகழ்ச்சியாகும். கடற்படை இராணுவத் தலைமைத் தளபதி, இதர தளபதிகளுடன் உரையாடி, இந்த ஆண்டின் முக்கியமான இயக்க ரீதியான செயல்பாடுகளையும், இராணுவத் தளவாடங்கள், போக்குவரத்து, மனித ஆற்றல் மேம்பாடு, பயிற்சி, நிர்வாகச்செயல்பாடுகள் ஆகியவற்றைக் குறித்தும், எதிர்காலத்தில் மேற்கொள்ளப்பட வேண்டிய செயல்பாடுகள் குறித்தும் விவாதிப்பார்.
நமது வடக்கு எல்லைப்பகுதிகளில் நடைபெற்ற நிகழ்ச்சிகள்; கோவிட்-19 பெருந்தொற்றுக் காலத்தின் காரணமாக, எதிர்பாராமல் நேரிட்ட பல்வேறு சவால்கள்; ஆகியவற்றைக் கருத்தில் கொண்டு பார்க்கையில், இந்த மாநாடு அதிக முக்கியத்துவம் பெறுகிறது. இந்த பெருந்தொற்று காரணமாக உருவாகியுள்ள புதிய இயல்பு வாழ்க்கையில், வரையறைக்குட்பட்டு எத்தகைய செயல்பாடுகளை மேற்கொள்வது’ சொத்துக்களைத் தொடர்ந்து பராமரிப்பது; தளவாடங்கள் வாங்குவது; கட்டமைப்பு மேம்பாடு; மனித ஆற்றல் மேம்பாடு; போன்ற பல்வேறு விஷயங்கள் குறித்து விவாதிப்பதற்கான உயர்நிலை கடற்படைத் தலைமை தளமாக இது அமையும்.
துவக்க நாளன்று மாண்புமிகு பாதுகாப்பு அமைச்சர் கடற்படைத் தளபதிகளிடையே உரையாற்றி, அவர்களோடு கலந்துரையாடுவார். இந்த மாநாட்டில் கடற்படைத் தளபதிகள், இதர மூத்த அரசு அதிகாரிகளுடன் கலந்துரையாடுவார்கள்.
மத்திய இராணுவ விவகாரங்கள்  பாதுகாப்புப் பணியாளர்களுக்கான தலைவர் துறை அமைக்கப்பட்ட பிறகு நடைபெறும் முதலாவது கடற்படைத் தளபதிகள் மாநாடாகும் இது. இணைந்து திட்டக் கட்டமைப்புகளை மேம்படுத்துதல்; முப்படைகளின் ஒருங்கிணைந்த ஆற்றலை மேம்படுத்துதல்; எப்போதும் இயக்க ஆயத்த நிலையில் இருத்தல்; இந்தியக் கடற்படைக்கு உள்ளேயே திறனை அதிகரிக்கும் வகையில் மறுஅமைப்பு செயல்பாட்டுக் கட்டமைப்பு; போன்றவை குறித்து மாநாட்டில் விவாதிக்கப்படும் “மண்டலம் முழுவதிலும் உள்ளவர்களுக்கு பாதுகாப்பும் வளர்ச்சியும்” சாகர் , என்ற பிரதமரின் தொலைநோக்குத் திட்டத்தைக் கருத்தில் கொண்டு, இம்மாநாட்டில் இந்திய பசிபிக் பகுதியில் அதிக அளவிலான பாதுகாப்பின் தேவைகள் குறித்தும் விவாதிக்கப்படும்.
(Visitor Counter : 181
சிறப்பு சேவைகள் மற்றும் கட்டுரைகள்
தீபாவளி சலுகையை சென்னையில் பிஎஸ்என்எல் அறிமுகப்படுத்தியுள்ளது
வீட்டு ஃபைபர் இணைப்பு  பெறும் புதிய வாடிக்கையாளர்களுக்கு 01-11-2021 முதல் 90 நாட்களுக்கு அனைத்து ஃபைபர் பிராட்பேண்ட் திட்டங்களிலும் முதல் மாத கட்டணத்தில் ரூ.500/- வரை 90% தள்ளுபடி சலுகையை பிஎஸ்என்எல் அறிமுகப்படுத்தியுள்ளது.
அனைத்து புதிய வாடிக்கையாளர்களுக்கும் லேண்ட்லைனுக்கு ரூ.250/- மற்றும் எஃப்டிடிஎச்-க்கு ரூ.500/- எனும் நிறுவுதல் கட்டண தள்ளுபடியை ஒரு குறிப்பிட்ட காலத்திற்கு பிஎஸ்என்எல் நீட்டித்துள்ளது.
ஜிஎஸ்எம் மொபைல் சேவைகளின் கீழ், தீபாவளி மற்றும் வரவிருக்கும் பண்டிகை நாட்களைக் கருத்தில் கொண்டு, பிஎஸ்என்எல் சென்னை தொலைபேசி கீழ்காணும் சலுகைகளை வழங்குகிறது:டிசம்பர் 2021 வரை அனைத்து புதிய வாடிக்கையாளர்களுக்கும் இலவச சிம்.புதிய முதல் ரீசார்ஜ் வவுச்சர் எம்ஆர்பி 48, அன்லிமிடெட் இலவச குரல் அழைப்புகள், 50 எஸ்எம்எஸ் மற்றும் 2 ஜிபி டேட்டாவுடன் 15 நாட்கள் செல்லுபடியாகும். .26.12.2021 வரை அனைத்து சனி மற்றும் ஞாயிற்றுக்கிழமைகளிலும் டாப் அப் எம்ஆர்பி ரூ.110-ல் முழு டாக்டைம் சலுகை.பெருந்தொற்றுக்கு பின் அனைத்து பிஎஸ்என்எல் வாடிக்கையாளர் சேவை மையங்களும் இப்போது அனைத்து வசதிகளுடன் "ஒன் ஸ்டாப் ஷாப்" என்ற முறையில் அனைத்து தொலைத்தொடர்பு தேவைகளுக்கும்  ஆதார் வசதிகளுடன் முழுமையாகச் செயல்படுகின்றன.
மேலும் விவரங்களுக்கு www.chennai.bsnl.co.in என்ற இணையதளத்தைப் பார்க்கவும்,
அருகிலுள்ள சேவை மையங்களுக்கு சலுகையைப் பெற விரைந்து செல்லவும் அல்லது 1800-345-1500 என்ற எண்ணை தொடர்பு கொள்ளவும், என்று பிஎஸ்என்எல் சென்னை தொலைபேசியின் துணை பொது மேலாளர்  மிஹாவாணி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.60 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில்1,60,714 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 19,398 கொவிட் சிகிச்சை பெறுபவர்கள் எண்ணிக்கை 0.04 சதவீதமாக உள்ளது.
குணமடைந்தோர் விகிதம் தற்போது 98.77 சதவீதம்
கடந்த 24 மணி நேரத்தில் 3,619 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,41,00,691 என அதிகரித்துள்ளது.
கடந்த 24 மணி நேரத்தில் 2,208 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.05 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,42,704 கொவிட் பரிசோதனைகள் செய்யப்பட்டுள்ளன.
MSV/AG/IDS
விண்வெளித்துறை
நாடு முழுவதும் விண்வெளி கல்வி மற்றும் தொழில்நுட்ப துறையில் அடல் செய்முறை பயிற்சி கூடங்கள் அமைப்பதை இஸ்ரோ ஏற்றுக் கொண்டுள்ளது
மத்திய அணுசக்தி மற்றும் விண்வெளித்துறை இணையமைச்சர் டாக்டர் ஜித்தேந்திர சிங் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:நாடு முழுவதும் விண்வெளி கல்வி மற்றும் தொழில்நுட்பத்தில் அடல் செய்முறை பயிற்சி கூடங்களை அமைப்பதை இஸ்ரோ ஏற்றுக் கொண்டுள்ளது.இந்த முழு திட்டமும், இரண்டு கட்டங்களாக பிரிக்கப்பட்டுள்ளன. முதல் கட்டமாக 45, 2ம் கட்டமாக 55 செய்முறை கூடங்களும் உருவாக்கப்படுகின்றனஅடல் செய்முறை பயற்சி கூடங்களில் பயன்படுத்துவதற்காக, விண்வெளி கல்வி மற்றும் விண்வெளி தொழில்நுட்பத்துக்கான கூடுதல் பாடத்திட்டத்தை இஸ்ரோ உருவாக்குகிறது.
இதற்கு கல்வி அமைச்சகம் அங்கீகாரம் அளிக்கும். கொவிட் தொற்று சூழல் காரணமாக, இதற்கான பணிகள், கல்வி அமைச்சகத்தின் வழிகாட்டுதல் படி நடைப்பெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697156
------
(Visitor Counter : 159
ரெயில்வே அமைச்சகம்
ரயில்வே வாரியத்தின் புதிய உறுப்பினராக  திரு. ராஜேஷ் அகர்வால் பொறுப்பேற்றார்
ரயில்வே வாரியத்தின் புதிய உறுப்பினராகவும்  மற்றும் மத்திய அரசின் அலுவல் சார்ந்த செயலராக திரு. ராஜேஷ் அகர்வால் செப்டம்பர் 28, 2018 பொறுப்பேற்றார்.
திரு. ராஜேஷ் அகர்வால்
திரு. ராஜேஷ் அகர்வால், 1980-ம் ஆண்டின் இந்திய ரயில்வே பணி இயந்திரப் பொறியியல் தொகுப்பை சேர்ந்தவர். இதற்கு முன்பு அவர் ரேபெரேலியில் உள்ள நவீன இணைப்பு பெட்டி தொழிற்சாலையின் பொது மேலாளராக பணிபுரிந்தார். திரு. அகர்வாலுக்கு புத்துயிரூட்ட மேலாண்மை, திறன் மேலாண்மை, உற்பத்தி, தளவாடங்கள், பொறியியல் மற்றும் பொது நிர்வாகம் ஆகிய துறைகளில் அனுபவம் உண்டு. உலக பாரம்பரியம், சுற்றுச்சூழல், சுற்றுலா, கலாச்சாரம், அருங்காட்சியகம், ஆற்றல் சேமிப்பு, நீடித்த வளர்ச்சி, தொடர்புடையோர் கட்டமைப்பு, சமுக நலன் ஆகிய துறைகளில் யுனெஸ்கோவில் நிபுணராக பணிபுரிந்தார். அவர் இயந்திரப் பொறியியல், மின் பொறியியல், உலோகத் தொழிற்கலை பொறியியல் ஆகிய துறைகளில் பட்டம் பெற்றுள்ளார்.
அவரின் நீண்ட பணிக் காலத்தின்போது, திரு. அகர்வால் ரயில்வேயின் எட்டு மண்டலங்களிலும் நிர்வாக மற்றும் மேலாளர் பொறுப்புகளில் பணிபுரிந்துள்ளார். அவர் ரயில்வே வாரியம், நவீன இணைப்பு பெட்டி தொழிற்சாலை மற்றும் சி.ஆர்.ஐ.எஸ் ஆகிய இடங்களிலும் பணிபுரிந்துள்ளார். தேசிய ரயில் அருங்காட்சியகத்தின் இயக்குனர், தெற்கு ரயில்வேயின் கோட்ட மேலாளார், வடக்கு மலை பிராந்திய ரயில்வேயின் துணை பொது மேலாளர் மற்றும் தலைமை கண்காணிப்பு அலுவலர், மேற்கு மத்திய ரயில்வேயின் தலைமை இயந்திரப் பொறியாளராகவும் பணிபுரிந்துள்ளார்.
திரு அகர்வால் அகில இந்திய ரயில்வேயின் உலக பாரம்பரிய இடங்கள் பற்றிய நூல் ஆசிரியர் ஆவார். இந்தியா மற்றும் வெளிநாடுகளில் பல்வேறு பயிற்சிகள் பெற்றுள்ள அவர் பலவேறு பதக்கங்களையும் வென்றுள்ளார்.
பாதுகாப்பு அமைச்சகம்
பாலசூரில் புயல் பாதிப்பு பகுதிகளில் நிவாரண பணியை தொடர்கிறது இந்திய கடற்படை
ஒடிசாவின் பாலசூர் மாவட்டத்தின் சதார் பகுதியில் உள்ள பரிக்கி கிராமம், யாஸ் புயலால் கடுமையாக பாதிக்கப்பட்டது. அங்கு வெள்ளம் சூழ்ந்த பகுதியில் கடற்படையின் பேரிடர் நிவாரண குழு கடந்த 27ம் தேதி ஈடுபடுத்தப்பட்டது.
பரிக்கி கிராமத்தில் உள்ள புயல் நிவாரண முகாமில் கடற்படை குழு சமுதாய சமையல் கூடம் அமைத்தது. இங்கு உணவு சமைக்கப்பட்டு, அருகில் உள்ள மீனவர் கிராமங்களில் 700க்கும் மேற்பட்டோருக்கு உணவு பொட்டலங்கள் வழங்கப்பட்டன. இந்த சமுதாய சமயல் கூடம் வெற்றிகரமா செயல்படுவதால், பாதிக்கப்பட்ட மக்களுக்கு மிகவும் உதவியாக உள்ளது. பேரிடர் நேரத்தில் சரியான நேரத்தில் உதவி வழங்கப்பட்டதால், பாதிக்கப்பட்ட மக்கள் கடற்படை குழுவினருக்கு நன்றி தெரிவித்தனர்.
மற்றொரு கடற்படை குழு ஒடிசாவின் வடக்கு பகுதியில் உள்ள தலசாரி, போக்ராய், சந்திரமணி ஆகிய மீனவ கிராமங்களுக்க நிவாரண பொருட்களை வழங்க இன்று செல்லவுள்ளது.
கடற்படை குழுவினர் பாலசூர் ரோடுகளில் மரங்களை அகற்றும் பணியிலும் ஈடுபட்டுள்ளனர். பத்ரக் மாவட்டத்தில் பாதிக்கப்பட்ட மக்களுக்கு நிவாரண பொருட்கள் வழங்க, 4 கடற்படை கப்பல்கள் நிவாரண பொருட்களுடன் தம்ரா பகுதிக்கு சென்றுள்ளது. இந்த கப்பல்களில் உள்ள ஹெலிகாப்டர்கள், பாலசூர் மாவட்டத்தில் மீட்பு பணியில் ஈடுபட்டுள்ளன. இந்த ஹெலிகாப்டர்கள் 100 உணவு பொட்டலங்கள், 300 சமையல் பொருட்கள் பொட்டலங்களை, பாதிக்கப்பட்ட மக்களுக்கு விநியோகிப்பதற்காக நிவாரண குழுவிடம் வழங்கின.
கலாசாரத்துறை அமைச்சகம்
இந்தியாவின் 'சின்னஞ்சிறிய சித்திரங்களை' தற்போது ஒட்டுமொத்த உலகமும் காணலாம்: கூகிளுடன் இணைந்து தேசிய அருங்காட்சியகம் புதிய முயற்சி
புது தில்லியில் உள்ள தேசிய அருங்காட்சியகத்தில் இருக்கும் பல நூற்றுக்கணக்கான சிறிய சித்திரங்களை "லைஃப் இன் மினியேச்சர்" திட்டத்தின் மூலம் உலகெங்கிலும் உள்ள மக்கள் இணையவழியில் இனி கண்டு களிக்கலாம்.
இத்திட்டத்தை மெய்நிகர் முறையில் மத்திய கலாச்சாரம் மற்றும் சுற்றுலாத்துறை இணை அமைச்சர்  திரு பிரகலாத் சிங் பட்டேல் இன்று தொடங்கி வைத்தார்.
புது தில்லியில் உள்ள தேசிய அருங்காட்சியகம் மற்றும் கூகிள் ஆர்ட்ஸ் & கல்ச்சர் ஆகியவற்றுக்கிடையேயான கூட்டுத் திட்டமான இதன் மூலம் g.co/LifeInMiniature என்னும் இணைப்பில் புகழ்பெற்ற சிறிய ஓவியங்களை இதுவரை கண்டிராத வகையில் அனைவரும் கண்டு மகிழலாம்.
நிகழ்ச்சியில் பேசிய அமைச்சர், பிரதமரின் 'டிஜிட்டல் இந்தியா' திட்டத்தின் முக்கியத்துவத்தைக் குறிப்பிட்டதோடு, இந்தியாவின் பாரம்பரியத்தை பாதுகாப்பதில் தொழில்நுட்பத்தின் பங்கு அவசியமானது என்றும் கூறினார்.
தொழில்நுட்பத் துறையில் முதன்மை இடத்தை எட்டியிருப்பதற்காகவும், தனது பொருட்களில் புதுமைகளை படைப்பதற்கு கூகிள் செலுத்தி வரும் கவனத்துக்காகவும், அந்த நிறுவனத்தை பாராட்டிய அவர், சமூக அதிகாரமளித்தல் மற்றும் ஒருங்கிணைத்தலுக்கான கூகிளின் உறுதி இந்தியாவுக்கு ஒரு உண்மையான சொத்து என்று கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666775
----
(Visitor Counter : 156